**К ОПУБЛИКОВАНИЮ**

## КОМИ РЕСПУБЛИКАЛӦН

# ОЛАНПАС

# **Айму дорйигӧн пӧгибнитӧмаяслысь паметьсӧ нэммӧдан юкӧнын**

# **Коми Республика мутасын торъя йитӧдъяс ладмӧдӧм йылысь**

Примитӧма Коми Республикаса

Каналан Сӧветӧн 2022 вося рака тӧлысь 24 лунӧ

**1 статья. Тайӧ Оланпасӧн инӧд боксянь ладмӧдантор**

Тайӧ Оланпасыс ладмӧдӧ торъя йитӧдъяс, кутшӧмъяс артмӧны Коми Республика мутасын Айму дорйигӧн пӧгибнитӧмаяслысь паметьсӧ нэммӧдан юкӧнын удж збыльмӧдӧмкӧд йитӧдын.

**2 статья. Тайӧ Оланпасын вӧдитчан кыввежӧртасъяс**

  **да** терминъяс

Тайӧ Оланпасын вӧдитчан кыввежӧртасъясӧн да терминъясӧн вӧдитчӧны «Айму дорйигӧн пӧгибнитӧмаяслысь паметьсӧ нэммӧдӧм йылысь» Россия Федерацияса Оланпасӧн урчитӧм вежӧртасъясын.

**3 статья. Айму дорйигӧн пӧгибнитӧмаяслысь паметьсӧ**

 **нэммӧдан юкӧнын Коми Республикаса**

 **Каналан Сӧветлӧн уджмогъяс**

Айму дорйигӧн пӧгибнитӧмаяслысь паметьсӧ нэммӧдан юкӧнын Коми Республикаса Каналан Сӧветлӧн уджмогъяс лыдӧ пырӧны:

1) Айму дорйигӧн пӧгибнитӧмаяслысь паметьсӧ нэммӧдан юкӧнын Коми Республикаса оланпасъяс примитӧм;

2) Айму дорйигӧн пӧгибнитӧмаяслысь паметьсӧ нэммӧдан юкӧнын Коми Республикаса оланпасъясӧ кутчысьӧм да найӧс олӧмӧ пӧртӧм бӧрся видзӧдӧм;

3) федеральнӧй оланпасъясӧн да Коми Республикаса оланпасъясӧн урчитӧм мукӧд уджмог.

**4 статья. Айму дорйигӧн пӧгибнитӧмаяслысь паметьсӧ**

 **нэммӧдан юкӧнын Коми Республикаса**

 **Веськӧдлан котырлӧн уджмогъяс**

Айму дорйигӧн пӧгибнитӧмаяслысь паметьсӧ нэммӧдан юкӧнын Коми Республикаса Веськӧдлан котырлӧн уджмогъяс лыдӧ пырӧны:

1) Коми Республикаса олӧмӧ пӧртысь власьт органъясӧс индӧм, кодъясӧс уполномочитӧма Айму дорйигӧн пӧгибнитӧмаяслысь паметьсӧ нэммӧдан юкӧнын мероприятиеяс збыльмӧдӧм вылӧ;

2) Коми Республика мутасын корсьысян уджъяс нуӧдан да сійӧс нуӧдӧм бӧрся видзӧдан пӧрадок индӧм сійӧ юкӧнын, кутшӧмӧс абу ладмӧдӧма «Айму дорйигӧн пӧгибнитӧмаяслысь паметьсӧ нэммӧдӧм йылысь» Россия Федерацияса Оланпасӧн да федеральнӧй канму власьт органъясӧн примитан мукӧд нормативнӧй инӧда актӧн;

3) федеральнӧй оланпастэчас да Коми Республикаса оланпастэчас серти мукӧд уджмог.

**5 статья. Айму дорйигӧн пӧгибнитӧмаяслысь**

 **паметьсӧ нэммӧдан юкӧнын мероприятиеяс**

 **збыльмӧдӧм вылӧ уполномочитӧм Коми Республикаса**

 **олӧмӧ пӧртысь власьт органъяслӧн уджмогъяс**

Айму дорйигӧн пӧгибнитӧмаяслысь паметьсӧ нэммӧдан юкӧнын мероприятиеяс збыльмӧдӧм вылӧ уполномочитӧм Коми Республикаса олӧмӧ пӧртысь власьт органъяслӧн уджмогъяс лыдӧ пырӧны:

1) Айму дорйигӧн пӧгибнитӧмаяслысь гуавтӧм шойяс, мый аддзӧмаӧсь Россия Федерация мутасын корсьысян уджъяс нуӧдігӧн, котыртӧм да гуалӧм Коми Республика мутасын меститчысь воинскӧй часьтъяслӧн пырӧдчӧмӧн;

2) Айму дорйигӧн пӧгибнитӧмаяслысь шойяс выльысь гуалӧмсӧ котыртӧм да нуӧдӧм йылысь помшуӧм примитӧм;

3) Айму дорйигӧн пӧгибнитӧмаяслысь аддзӧм гуавтӧм шойяссӧ гуалӧм йылысь помшуӧм, найӧс вуджӧдӧм да сы бӧрын гуалӧм йылысь помшуӧм примитӧм, Айму дорйигӧн пӧгибнитӧмаяслысь гуавтӧм шойяссӧ кӧ аддзисны му участокъяс (му участокъяслӧн юкӧн) вылысь, кутшӧмъясӧс инӧд серти кутысьясӧн лоӧны граждана да (либӧ) юридическӧй кывкутысьяс;

4) тӧдтӧм воинъяслысь гуяс вуджӧдӧм йылысь помшуӧм, сы лыдын став случай дырйи, тӧдтӧм воинъяслысь гуяссӧ кӧ аддзисны гражданалӧн да (либӧ) юридическӧй кывкутысьяслӧн му участокъяс (му участокъяслӧн юкӧн) вылысь, тӧдтӧм воинъяслысь гуяс найӧс аддзан местаын видзӧм йылысь помшуӧм примитӧм сэк, кор найӧс аддзӧма му участокъяс (му участокъяслӧн юкӧн) вылысь, кутшӧмъяс оз лоны гражданалӧн да (либӧ) юридическӧй кывкутысьяслӧн;

5) Айму дорйигӧн пӧгибнитӧмаяслысь шойяс гуысь лэптан мероприятиеяс нуӧдӧмсӧ могмӧдӧм;

6) Айму дорйигӧн пӧгибнитӧмаяслысь шойяс гуалӧм (выльысь гуалӧм) серти став колана мероприятие нуӧдӧмсӧ могмӧдӧм;

7) федеральнӧй канму власьт органъяскӧд, меставывса асвеськӧдлан органъяскӧд, ӧтйӧза-канму ӧтувъяскӧд, ӧтйӧза ӧтувъяскӧд, кутшӧмъясӧс уполномочитӧма корсьысян уджъяс нуӧдӧм вылӧ, Айму дорйигӧн пӧгибнитӧмаяслысь паметьсӧ нэммӧдан юалӧмъяс серти ӧтув уджалӧм;

8) Айму дорйигӧн пӧгибнитӧмаяслысь нима списокъяс лӧсьӧдӧм, кодъяслысь шойяссӧ гуалӧма Коми Республика мутасын меститчысь воинскӧй гуясын;

9) федеральнӧй оланпастэчас да Коми Республикаса оланпастэчас серти мукӧд уджмог.

**6 статья. Тайӧ Оланпас збыльмӧдӧмкӧд йитчӧм рӧскод**

 **сьӧмӧн могмӧдӧм**

Тайӧ Оланпас збыльмӧдӧмкӧд йитчӧм рӧскодсӧ сьӧмӧн могмӧдӧны лӧсялана финансӧвӧй во да планӧвӧй кадколаст вылӧ Коми Республикаса республиканскӧй сьӧмкуд сьӧм тшӧт весьтӧ.

**7 статья.** **Бӧртас**

Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2022 вося рака тӧлысь 31 лун

17-РЗ №